Budžeta un finanšu (nodokļu) komisija

Likumprojekts (steidzams) otrajam lasījumam

 **Grozījumi Konkurences likumā**

**(Nr.1188/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(3)** | **Ministru kabineta atzinums** | **Komisijas atzinums** |
|  | Izdarīt Konkurences likumā (Latvijas Republikas Saeimas un Ministru Kabineta Ziņotājs, 2001, 22. nr.; 2004, 10. nr.; 2008, 9., 24. nr.; 2009, 14. nr.; Latvijas Vēstnesis, 2009, 194. nr.; 2013, 188. nr.; 2015, 107. nr.; 2016, 104. nr.; 2017, 208. nr.; 2019, 71. nr.) šādus grozījumus: |  |  |  |  |
| **5.pants. Konkurences padomes sastāvs un darbība**(1) Konkurences padomes lēmējinstitūcija ir padome, kas Konkurences padomes vārdā pieņem lēmumus un slēdz administratīvos līgumus konkurences lietās. Konkurences padomes sastāvā ir struktūrvienības, kas nodrošina tās darbību, pildot sekretariāta un ekspertu funkcijas, sagatavojot lietas materiālus, dokumentus un lēmumu projektus izskatīšanai padomes sēdēs, pārstāvot Konkurences padomi tiesā un īstenojot Konkurences padomes pieņemto lēmumu izpildi. Padome sastāv no trim padomes locekļiem, no kuriem viens ir padomes priekšsēdētājs. | 1. 5. pantā:izslēgt pirmās daļas trešo teikumu; |  |  |  |  |
| (2) Padomes priekšsēdētāju un padomes locekļus pēc ekonomikas ministra ieteikuma amatā apstiprina Ministru kabinets. | izteikt otro daļu šādā redakcijā:"(2) Konkurences padomes priekšsēdētāju, kas ir arī padomes priekšsēdētājs, un četrus padomes locekļus pēc ekonomikas ministra ieteikuma amatā uz pieciem gadiem ieceļ Ministru kabinets. Padomes priekšsēdētāju un padomes locekļus var iecelt amatā atkārtoti vienu reizi pēc kārtas."; | **1****2** | **Juridiskais birojs**Aizstāt 5. panta otrās daļas pirmajā teikumā (likumprojekta 1. pants) vārdu “ieceļ” ar vārdu “apstiprina”.**Juridiskais birojs**Izteikt 5. panta otrās daļas otro teikumu (likumprojekta 1. pants) šādā redakcijā:  “Viena un tā pati persona var būt par padomes priekšsēdētāju vai padomes locekli ne vairāk kā divus termiņus pēc kārtas.”. | AtbalstītAtbalstīt |  |
| (3) Padomes priekšsēdētāja un padomes locekļu pilnvaru laiks ir pieci gadi. Padomes priekšsēdētāju un padomes locekļus var iecelt amatā atkārtoti vienu reizi pēc kārtas. | izslēgt trešo daļu. |  |  |  |  |
| **8.pants. Konkurences padomes lēmumi**(1) Konkurences padome pieņem lēmumus par:1) lietas ierosināšanu;2) lēmuma pieņemšanas termiņa pagarināšanu;3) pārkāpuma konstatēšanu, tiesiskā pienākuma un naudas soda uzlikšanu;4) lietas izpētes izbeigšanu;5) tirgus dalībnieku apvienošanos;6) paziņoto vienošanos;7) Reklāmas likuma pārkāpumiem. | 2. Papildināt 8. panta pirmo daļu ar 8. punktu šādā redakcijā:"8) iesniegumu un sūdzību izskatīšanu." |  |  |  |  |
| **Pārejas noteikumi**17. Ministru kabinets līdz 2019. gada 31. decembrim izdod šā likuma 14.2 panta ceturtajā daļā minētos noteikumus. | 3. Papildināt pārejas noteikumus ar 18. un 19. punktu šādā redakcijā:"18. Konkurences padomes priekšsēdētājam un padomes locekļiem, kas amatā iecelti līdz 2022. gada 1. jūlijam, noteiktais pilnvaru termiņš ir nemainīgs. Ja Konkurences padomes loceklis sācis pildīt amata pienākumus līdz 2022. gada 1. jūlijam un turpina tos pildīt pēc šā datuma, viņa pilnvaru laiks tiek skaitīts no dienas, kad stājas spēkā Ministru kabineta rīkojums par viņa apstiprināšanu Konkurences padomes locekļa amatā.19. Ministru kabinets veic nepieciešamās darbības, lai nodrošinātu, ka, sākot ar 2022. gada 1. jūliju, Konkurences padomes sastāvā ir tās priekšsēdētājs un četri Konkurences padomes locekļi." | **3** | **Juridiskais birojs**Izteikt pārejas noteikumu 18. un 19. punktu (likumprojekta 3. pants) šādā redakcijā: "18. Padomes priekšsēdētājam un padomes locekļiem, kas amatā iecelti līdz 2022. gada 30. jūnijam, noteiktais pilnvaru termiņš ir nemainīgs. Ja padomes priekšsēdētājs vai padomes loceklis sācis pildīt amata pienākumus līdz 2022. gada 30. jūnijam un turpina tos pildīt pēc šā datuma, viņa pilnvaru termiņš tiek skaitīts no dienas, kad stājas spēkā Ministru kabineta rīkojums par viņa apstiprināšanu padomes priekšsēdētāja vai padomes locekļa amatā. 19. Ministru kabinets veic nepieciešamās darbības, lai nodrošinātu, ka, sākot ar 2022. gada 1. jūliju, padomes sastāvā ir tās priekšsēdētājs un četri padomes locekļi." | Atbalstīt |  |
|  | Likums stājas spēkā 2022. gada 1. janvārī. |  |  |  |  |